Ősi maja sírkamrára bukkantak Mexikóban
Egy teljes emberi csontvázat tartalmazó, ősi maja sírkamrára bukkantak Mexikó délkeleti részén az úgynevezett maja vasút építési munkálatai közben.
Az ősi maja települések egyik ásatási helyszíne, Palenque közelében, Chiapas államban találták meg a teljes emberi csontvázat tartalmazó sírkamrát – jelentette be a Mexikói Antropológiai és Történeti Intézet (INAH) helyi idő szerint hétfőn.

Nem ez volt azonban az egyetlen most felfedezett lelet, 

Egy másik újonnan felfedezett kamrában temetkezési kellékeket, tányérokat és zöld kőből faragott figurákat találtak.

A maja vasútvonalat Délkelet-Mexikó idegenforgalmának fellendítésére építik, várhatóan 2024-re lesz kész. A nagyrészt a Yucatán-félszigeten haladó, 1500 kilométer hosszú vasútvonalat a tehervonatok mellett mintegy hárommillió turista fogja évente használni.

Környezetvédők és a helyi őslakosokat képviselő csoportok több alkalommal is panaszt emeltek a vasút építése ellen, 2020-ban egy időre fel is függesztették a munkálatokat az őslakosok egyik beadványa miatt.

Az érintett területen hat UNESCO világörökségi helyszín és öt bioszféra-rezervátum található.
mexikó maja Tudomány sírkamra lelet